หุ้นเช้า23เม.ย.ปิดบวก5.25จุด
หุ้นไทยภาคเช้าวันที่ 23 เม.ย.ปิดที่ 1,199.85 จุด เพิ่มขึ้น 5.25 จุด มูลค่าซื้อขาย 11,746 ล้านบาท
23 เม.ย. 2555

หุ้นไทยภาคเช้าวันที่ 23 เม.ย.ปิดที่ 1,199.85 จุด เพิ่มขึ้น 5.25 จุด มูลค่าซื้อขาย 11,746 ล้านบาท




ตลาดหุ้นไทยวันที่ 23 เม.ย. ปรับตัวขึ้นสวนทางตลาดเอเชียหลายแห่ง โดยภาคเช้า ดัชนีปิดที่ 1,199.85จุดเพิ่มขึ้น5.25จุดหรือเพิ่มขึ้น 0.44% ด้วยมูลค่าการซื้อขาย 11,746 ล้านบาท ดัชนีเคลื่อนไหวระหว่าง 1,193.37-1,201.12 จุด
เจ้าหน้าที่การตลาด  กล่าวว่า  นักลงทุนยังคงมีความมั่นใจเข้าซื้อหุ้น ไล่ดัชนีขึ้นไปสูงสุด 1,201.12 จุด  แต่ระหว่างวันมีแรงขายหุ้นตัวใหญ่ โดยเฉพาะกลุ่มธนาคารพาณิชย์ กดดัชนีให้ติดลบมาซื้อขายต่ำสุดที่ 1,193.37 จุด แต่หลังจากนั้นมีแรงไล่ซื้อหุ้นกลับ
นักวิเคราะห์บล.เมย์แบงก์กิมเอ็งยังคงมีมุมมองเชิงบวกระยะสั้นต่อ ดัชนีหุ้น  คาดว่าวันนี้  จะขยับขึ้นทดสอบ 1200 จุด และมีโอกาสที่จะยืนเหนือแนวดังกล่าวได้อีกครั้ง เนื่องจากมีแนวทางการแก้ไขวิกฤติหนี้ในยุโรป หลังการประชุม G-20 สุดสัปดาห์ที่ผ่านมา เห็นชอบต่อแนวทางการเพิ่มทุนให้แก่กองทุนการเงินระหว่างประเทศหรือ IMF ด้วยวงเงินที่สูงกว่าคาด  4.3 แสนล้านเหรียญสหรัฐ 
นอกจากนี้ บล.เมย์แบงก์ กิมเอ็ง คาดว่า กลุ่มอสังหาริมทรัพย์จะขยับขึ้นโดดเด่นต่อเนื่อง เพราะความต้องการที่อยู่อาศัยฟื้นตัวเร็วกว่าคาด และ เมย์แบงก์กิมเอ็ง ปรับน้ำหนักกลุ่มขึ้นเป็นบวก  จากน้ำหนักเท่ากับตลาด โดยแนะนำหุ้นบริษัทเอเชี่ยนพร็อพเพอร์ตี้ ดีเวลลอปเม้นท์ ( AP )และบริษัท พฤกษา เรียลเอสเตท  (PS ) ส่วนกลุ่มธนาคารพาณิชย์เริ่มมีโอกาสปรับขึ้นที่จำกัดในช่วงสั้น 
"เราแนะนำ ถือพอร์ตหุ้น 50% และเงินสด 50%เพื่อหาจังหวะขายบริเวณบวกลบ  1220  อีกครั้ง”นักวิเคราะห์บล.เมยแบงก์กิมเอ็งระบุ